Komission asetus (ETY) N:o 928/91, annettu 15 päivänä huhtikuuta 1991, oliiviöljyn tuotantotukijärjestelmän soveltamista koskevista yksityiskohtaisista säännöistä annetun asetuksen (ETY) N:o 3061/84 muuttamisesta



Virallinen lehti nro L 094 , 16/04/1991 s. 0005 - 0007

Suomenk. erityispainos Alue 3 Nide 37 s. 0060

Ruotsink. erityispainos Alue 3 Nide 37 s. 0060



KOMISSION ASETUS (ETY) N:o 928/91, annettu 15 päivänä huhtikuuta 1991, oliiviöljyn tuotantotukijärjestelmän soveltamista koskevista yksityiskohtaisista säännöistä annetun asetuksen (ETY) N:o 3061/84 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon rasva-alan yhteisestä markkinajärjestelystä 22 päivänä syyskuuta 1966 annetun neuvoston asetuksen N:o 136/66/ETY(1), sellaisena kuin se on viimeksi muutettuna asetuksella (ETY) N:o 3577/90(2), ja erityisesti sen 5 artiklan 5 kohdan, sekä katsoo, että tuen myöntämistä oliiviöljyn tuotannolle ja tuottajajärjestöille koskevista yleisistä säännöistä 17 päivänä heinäkuuta 1984 annettua neuvoston asetusta (ETY) N:o 2261/84(3) muutetaan asetuksella (ETY) N:o 3500/90(4) kyseisen tuotantotuen hallinnon ja valvonnan tehostamiseksi; tämän vuoksi on tarpeen mukauttaa asetus (ETY) N:o 3061/84(5), sellaisena kuin se on viimeksi muutettuna asetuksella (ETY) N:o 3315/90(6), olisi erityisesti määriteltävä seikat, jotka on otettava huomioon, kun jäsenvaltiot tekevät tarkastuksia tukeen oikeuttavan määrän määrittämiseksi, myllyissä tehtävien tarkastusten tärkeyden vuoksi olisi lisättävä kunakin markkinointivuonna tarkastettavien myllyjen vähimmäismäärää, asetuksessa (ETY) N:o 3500/90 käyttöön otettujen muutosten voimaantulopäivämäärän vuoksi sekä sen vuoksi, että tietyillä alueilla öljyntuotanto on saatu päätökseen ennakoitua aikaisemmin, olisi säädettävä meneillään olevaa markkinointivuotta koskevista siirtymätoimenpiteistä niiden oliivinviljelijöiden tilanteen huomioon ottamiseksi, jotka ovat markkinointivuoden alussa puristuttaneet oliivinsa hyväksymättömässä myllyssä tai myyneet oliivinsa; olisi määriteltävä ennakkomaksun myöntämistä koskevat edellytykset näille tuottajaluokille, ja rasvojen hallintokomitea ei ole antanut lausuntoa puheenjohtajansa asettamassa määräajassa, ON ANTANUT TÄMÄN ASETUKSEN: 1 artikla Muutetaan asetus (ETY) N:o 3061/84 seuraavasti. 1) Korvataan 1 artiklan 3 kohdan toinen luetelmakohta seuraavasti: "- jos oliivinviljelijän ensimmäisessä viljelyilmoituksessa olevat tiedot eivät ole muuttuneet, viljelyilmoitus jätetään tukihakemusta jätettäessä ja se koostuu pelkästään ilmoituksesta siitä, että ensimmäiseen ilmoitukseen ei ole tullut muutoksia." 2) Kumotaan 1 artiklan 4 kohta. 3) Korvataan 5 artiklan 2 kohta seuraavasti: "2. Niiden oliivinviljelijöiden osalta, jotka ovat myyneet kokonaan tai osittain oliivinsa, tukihakemuksessa on oltava 1 kohdassa tarkoitettujen tietojen lisäksi erityisesti: a) ostajan sukunimi, etunimet ja osoite; b) oliivien myyntilaskun jäljennös; c) jäljennös myllyn ilmoituksesta, jossa vahvistetaan 1 kohdan d alakohdassa tarkoitetut tiedot." 4) Korvataan 5 artiklan 3 kohdan päivämäärä "31 päivänä heinäkuuta" päivämäärällä "31 päivänä toukokuuta". 5) Korvataan 5 artiklan 4 kohdassa päivämäärä "31 päivänä lokakuuta" päivämäärällä "15 päivänä elokuuta". 6) Korvataan 6 artikla seuraavasti: "6 artikla 1. Asetuksen (ETY) N:o 2261/84 12 artiklassa tarkoitetun ennakkomaksun myöntämiseksi asianomaisten oliivinviljelijöiden on jätettävä ennakkomaksuhakemus samanaikaisesti tämän asetuksen 5 artiklassa tarkoitetun tukihakemuksen kanssa. 2. Järjestäytyneiden tuottajien osalta tuottajajärjestön on toimitettava ennakkomaksuhakemus kyseisen jäsenvaltion toimivaltaisille viranomaisille asetuksen (ETY) N:o 2261/84 8 artiklan 1 kohdassa tarkoitetut tiedot tarkistettuaan. 3. Jos tietyn markkinointivuoden osalta hakemukseen merkitty määrä on huomattavasti suurempi kuin määrä, jota on haettu edeltävänä markkinointivuonna, jonka tuotanto on verrattavissa meneillään olevan markkinointivuoden tuotantoon, kyseisen jäsenvaltion on tarkastettava ennen ennakkomaksun myöntämistä myös hakijan jättämän viljelyilmoituksen paikkansapitävyys." 7) Korvataan 9 artiklan 1 kohdan toisessa alakohdassa sanat "5 artiklan 2 kohdassa" sanoilla "5 artiklan 1 ja 2 kohdassa". 8) Korvataan 10 artikla seuraavasti: "10 artikla 1. Asetuksen (ETY) N:o 2261/84 14 artiklan 3 kohdassa tarkoitetun tarkastuksen on kohdistuttava vähintään hyväksyttyjen myllyjen lukumäärään, joka vahvistetaan markkinointivuosittain komission asetuksen (ETY) N:o 27/85(*) 3 ja 4 artiklan mukaisesti laadittavassa tarkastustoimielimen toimintaohjelmassa. Tämän tarkastuksen on joka tapauksessa kohdistuttava vähintään 10 prosenttiin kyseisen markkinointivuoden aikana toimivista hyväksytyistä myllyistä. 2. Jäsenvaltioiden on tarkastettava paikan päällä määritettävä edustava prosenttimäärä oliivinviljelijöistä. Jos tarkastustoimielin on vastuussa näiden tarkastusten tekemisestä, tämä prosenttimäärä on merkittävä asetuksen (ETY) N:o 27/85 3 ja 4 artiklan mukaisesti laadittavaan toimielimen toimintaohjelmaan. Prosenttimäärä vaihtelee sen mukaan, ovatko komission asetuksessa (ETY) N:o 2276/79(**) säädetyn oliivinviljelyä koskevan rekisterin perustiedot käytettävissä vai eivät kyseisillä alueilla. Tarkastusten on kohdistuttava ensisijaisesti oliivinviljelijöihin, joiden tuotantokyvyssä on tapahtunut huomattavia muutoksia. 3. Asetuksen (ETY) N:o 2261/84 14 artiklan 3 a ja 4 kohdassa tarkoitettujen viljelyilmoitusten paikkansapitävyyden tarkastamiseksi tuottajajäsenvaltioiden on otettava huomioon muun muassa oliivinviljelyä koskevassa rekisterissä ja ATK-rekistereissä olevat tiedot, oliivinviljelijään kohdistuneiden paikan päällä tehtyjen tarkastusten tulokset sekä oliivien ja öljyn tuotokset, jotka on vahvistettu alueelle, jossa kyseinen tila tai kyseiset tilat sijaitsevat. 4. Asetuksen (ETY) N:o 2261/84 14 artiklan 3 a kohdan kolmannessa alakohdassa tarkoitetun yhdenmukaisuuden määrittämiseksi tuottajajäsenvaltioiden on otettava huomioon erityisesti: - kyseisen asetuksen 18 artiklan mukaisesti vahvistetut oliivien ja öljyn tuotokset alueelle, jossa sijaitsee tila tai tilat, joista käytetyt oliivit tulevat, - oliivinviljelyä koskevan rekisterin tiedot, - ATK-rekistereissä olevat tiedot tuotantotilanteen osalta, - oliivinviljelijään kohdistuneiden paikan päällä tehtyjen tarkastusten tulokset. (*) EYVL N:o L 4, 5.1.1985, s. 5 (**) EYVL N:o L 262, 18.10.1979, s. 11" 9) Korvataan 12 a artiklan 1 kohta seuraavasti: "1. Jokaisen oliivinviljelijän osalta tukeen oikeuttava määrä on: - niiden tuottajien osalta, joiden tuki myönnetään kiinteämääräisenä asetuksen N:o 136/66/ETY 5 artiklan 2 kohdan toisen luetelmakohdan mukaisesti, samansuuruinen kuin öljymäärä, joka on tuloksena asetuksen (ETY) N:o 2261/84 2 artiklan 4 kohdan toisen alakohdan soveltamisesta ja jota on lisätty siinä määrin kuin tämän asetuksen 13 artiklassa on säädetty, - niiden tuottajien osalta, joille tuki myönnetään tosiasiallisesti tuotetun määrän perusteella asetuksen N:o 136/66/ETY 5 artiklan 2 kohdan ensimmäisen luetelmakohdan mukaisesti, samansuuruinen kuin tosiasiallisesti tuotettu neitsytoliiviöljymäärä, jota on lisätty siinä määrin kuin tämän asetuksen 13 artiklassa on säädetty. Asetuksen (ETY) N:o 2261/84 15 artiklassa tarkoitetuissa tapauksissa jäsenvaltio kuitenkin määrittää tukeen oikeuttavan määrän edellä mainittujen säännösten mukaisesti." 10) Lisätään 12 a artiklan 2 kohtaan luetelmakohta seuraavasti: "- hyväksytyn myllyn antama todiste puristamisesta." 11) Korvataan 12 b artiklan 1 kohta seuraavasti: "1. Neljän viimeisen markkinointivuoden tuotosten keskiarvon vahvistamisen jälkeen jäsenvaltion on maksettava tuotantotuki oliivintuottajille, joiden keskimääräinen tuotanto on asetuksen N:o 136/66/ETY 5 artiklan 2 kohdan ensimmäisessä luetelmakohdassa ilmoitettua määrää pienempi, 90 päivän kuluessa siitä, kun tukihakemus ja siihen liitetty todiste oliivien jalostamisesta hyväksytyssä myllyssä on jätetty." 12) Korvataan 12 b artiklan 2 kohdassa sanat "suurempi kuin" sanoilla "vähintään yhtä suuri kuin". 13) Poistetaan 12 b artiklan 2 kohdan toinen alakohta. 14) Korvataan 12 a artiklan 3 kohdassa ja 12 b artiklan 2 kohdassa sanat "17 a artiklan 2 kohdassa" sanoilla "17 a artiklan 3 kohdassa". 15) Korvataan 15 artikla seuraavasti: "15 artikla 1. Markkinointivuonna 1990/1991 oliivinviljelijät, joiden oliivit on puristettu hyväksymättömässä myllyssä, saavat tuotantotukea. Riippumatta oliivinviljelijöiden keskimääräisestä öljyntuotannosta näiden tuki on samansuuruinen kuin tuki, joka on tuloksena markkinointivuodeksi 1990/1991 kiinteämääräisiksi vahvistettujen oliivien ja öljyn tuotosten soveltamisesta tuotannossa olevien oliivipuiden lukumäärään, sillä edellytyksellä, että on esitetty todiste oliivien puristamisesta. Tukeen oikeutettava määrä ei kuitenkaan saa olla suurempi kuin tukihakemukseen merkitty määrä. 2. Jos markkinointivuoden 1990/1991 aikana oliivinviljelijä, mikä tahansa tämän keskimääräinen öljyntuotanto onkaan, on myynyt oliivituotantonsa osittain tai kokonaan eikä pysty esittämään todistetta oliivien puristamisesta, oliivinviljelijälle myönnetään tuki 1 kohdan mukaisesti sillä edellytyksellä, että tukihakemukseen on liitetty jäljennös myyntilaskusta. 3. Edellä 1 ja 2 kohdassa tarkoitetut oliivinviljelijät, joiden keskimääräinen tuotanto on vähintään 500 kilogrammaa öljyä, voivat saada ennakkomaksun, joka ei saa olla suurempi kuin määrä, joka on saatu kertomalla asetuksen (ETY) N:o 2261/84 17 a artiklan 2 kohdan mukaisesti vahvistettu yksikkötuki - määrällä, joka on tuloksena markkinointivuoden 1990/1991 oliivien ja öljyn tuotosten soveltamisesta viljelyilmoitukseen merkittyjen tuotannossa olevien oliivipuiden lukumäärään, - tai hakemukseen merkityllä määrällä, jos tämä hakemukseen merkitty määrä on pienempi kuin ensimmäisen luetelmakohdan mukaisesti saatu määrä. 4. Markkinointivuonna 1990/1991 jäsenvaltiot voivat päättää, että tukihakemukset käyvät ennakkomaksuhakemuksista." 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 15 päivänä huhtikuuta 1991. Komission puolesta Ray MAC SHARRY Komission jäsen (1) EYVL N:o 172, 30.9.1966, s. 3025/66 (2) EYVL N:o L 353, 17.12.1990, s. 23 (3) EYVL N:o L 208, 3.8.1984, s. 3 (4) EYVL N:o L 338, 5.12.1990, s. 3 (5) EYVL N:o L 288, 1.11.1984, s. 52 (6) EYVL N:o L 318, 17.11.1990, s. 22